b"\n_START_ARTICLE_\nFred Clause\n_START_SECTION_\nSammendrag\n_START_PARAGRAPH_\nFilmen begynner n\xc3\xa5r en kvinne f\xc3\xb8der en baby. Innen et par minutter etter f\xc3\xb8dselen, sier babyen: \xc2\xabHo, ho, ho!\xc2\xbb. Moren (Kathy Bates) roper p\xc3\xa5 den eldre s\xc3\xb8nnen Frederick (Vince Vaughn), for \xc3\xa5 se lillebroren sin, som hun har bestemt seg for \xc3\xa5 gi navnet Nicholas (Paul Giamatti). Moren refererer kj\xc3\xa6rlig til den nye babyen som hennes lille Saint Nick. Som barn bestemmer Nick seg for \xc3\xa5 gi bort alle julegavene sine til foreldrel\xc3\xb8se barn. Moren deres ber Fred om \xc3\xa5 bli en bedre person, og ligne mer p\xc3\xa5 lillebroren sin. Dette f\xc3\xb8rer til at Fred begynner \xc3\xa5 bli sjalu p\xc3\xa5 Nick. Fred f\xc3\xb8ler seg mer og mer isolert og fremmed fra resten av familien sin, og han klatrer opp i et tre for \xc3\xa5 betro sine problemer til en fugl. Men Nick sager ned treet, for \xc3\xa5 ta med treet inn i huset som juletre. Fuglehuset til Fred`s fortrolige blir knust, og fuglen flyr sin vei. Dette f\xc3\xb8rer til en permanent rift mellom br\xc3\xb8drene._NEWLINE_Mange \xc3\xa5r senere, n\xc3\xa5r begge guttene er voksne, blir det avsl\xc3\xb8rt at Nick ble en helgen p\xc3\xa5 grunn av alle sine gode gjerninger. Nick har blitt en moderne Santa Claus som gir gaver til folk. Fred driver et lite selskap i Chicago. Fred m\xc3\xb8ter kj\xc3\xa6resten, Wanda Blinkowski (Rachel Weisz), som blir sint p\xc3\xa5 ham for \xc3\xa5 glemme bursdagen hennes. Wanda nevner en tidligere bursdag hvor Fred lovet \xc3\xa5 ta henne med til Frankrike, men at dette aldri ble noe av. Utenfor leiligheten sin, m\xc3\xb8ter Fred liten foreldrel\xc3\xb8s gutt som heter Samuel Gibbons (Bobb'e J. Thompson) som \xc3\xb8nsker seg en valp til jul. Like etter kommer alven Willy (John Michael Higgins) for \xc3\xa5 ta med Fred med til Nordpolen. Willy er forelsket i Julenissens lille hjelper, Charlene (Elizabeth Banks). N\xc3\xa5r Fred og Willy kommer til Nordpolen, blir de \xc3\xb8nsket velkommen av Nick som viser ham rundt. Det st\xc3\xa5r en sn\xc3\xb8kule i gave-verkstedet, hvor man kan si enhver persons navn og se om de er slemme eller snille._NEWLINE_Fred pr\xc3\xb8ver \xc3\xa5 hjelpe til med \xc3\xa5 produsere gaver, og Nick introduserer Clyde Northcutt (Kevin Spacey), en effektivitetsekspert som skal vurdere situasjonen p\xc3\xa5 Nordpolen. Clyde og Nick g\xc3\xa5r til verkstedet som er i en tilstand av kaos p\xc3\xa5 grunn av Fred. Clyde sier at Nick`s manglende evne til \xc3\xa5 kontrollere sine ansatte er Nick`s f\xc3\xb8rste store feil og gir ham en advarsel. Samme kveld har hele familien middag, og moren fortsetter \xc3\xa5 lovprise Nick gjennom hele middag. Fred blir irritert og g\xc3\xa5r sin vei. Han m\xc3\xb8ter Willy, og de diskuterer Willy`s mangel p\xc3\xa5 selvtillit ang\xc3\xa5ende Charlene. Fred pr\xc3\xb8ver \xc3\xa5 l\xc3\xa6re Willy noen dansetrinn, men Willy snubler rett foran Charlene, og han blir ekstremr flau. I mellomtiden saboterer Clyde bevisst hele post-avdelingen p\xc3\xa5 Nordpolen slik at han kan gi Nick hans andre advarsel. Foreldrene tror at Fred stresser Nick un\xc3\xb8dig og de samler begge s\xc3\xb8nnene for \xc3\xa5 snakke om ting, og Wanda dukker ogs\xc3\xa5 opp. Men Fred forlater m\xc3\xb8tet ved \xc3\xa5 si at en familie er for folk som \xc3\xb8nsker \xc3\xa5 tilbringe tid sammen, og de har ikke dette problemet. Fred oppdager at den foreldrel\xc3\xb8se gutten Samuel st\xc3\xa5r p\xc3\xa5 listen over slemme barn, men han mener at Samuel har hatt det vanskelig og egentlig ikke er slem._NEWLINE_Fred og Nick har en voldsom krangel, og Nick skader ryggen sin. Fred blir frustrert over Nick, og han forlater Nordpolen, men Nick gir Fred en gave f\xc3\xb8r han reiser sin vei. Fred \xc3\xa5pner gaven n\xc3\xa5r han er hjemme. Gaven er et fuglehus som erstatning for det som ble \xc3\xb8delagt n\xc3\xa5r de var barn. I et brev skriver Nick at han er lei seg for at han sagde ned det treet som barn. Fred g\xc3\xa5r til et m\xc3\xb8te for personer med kjente s\xc3\xb8sken. Bill Clinton`s yngre halvbror, Roger Jr, holder en tale om sin brors suksess. Tilbake p\xc3\xa5 Nordpolen, ser det ut som julen er tapt. Nick er sengeliggende, og kan ikke levere gaver p\xc3\xa5 julaften. Willy minner Fred p\xc3\xa5 en regel som sier at bare et medlem av Claus-familien kan levere gaver, s\xc3\xa5 Fred kvalifiserer til denne oppgaven. P\xc3\xa5 julaften begynner Fred \xc3\xa5 levere gaver til barn over hele verden, og Willy er med for \xc3\xa5 navigere sleden. I mellomtiden saboterer Clyde alvenes innsats ved Nordpolen blant annet ved \xc3\xa5 sl\xc3\xa5 av str\xc3\xb8mmen, og han s\xc3\xb8rger for at Nordpolen mister kommunikasjonen med Fred og Willy som m\xc3\xa5 pr\xc3\xb8ve \xc3\xa5 fullf\xc3\xb8re leveringen av gaver over hele verden p\xc3\xa5 egen h\xc3\xa5nd. Nick snakker med Clyde og f\xc3\xa5r vite at da Clyde var liten gutt, s\xc3\xa5 fikk han aldri det han \xc3\xb8nsket seg fra julenissen fordi han oppf\xc3\xb8rte seg d\xc3\xa5rlig p\xc3\xa5 grunn av mobbing, og derfor ble han merket som slem gutt p\xc3\xa5 Nordpolen. Dette resulterte i at Clyde vokser opp til \xc3\xa5 bli den mannen han er i dag. Nick innser, takket v\xc3\xa6re Fred, at hans definisjon p\xc3\xa5 slemme og snille barn er mangelfull. Nick blir venner ved Clyde igjen og gir ham en Superman-caps som han alltid \xc3\xb8nsket seg._NEWLINE_Fred stopper for \xc3\xa5 bes\xc3\xb8ke Samuel, og bringer ham valpen han \xc3\xb8nsket seg. Fred viser ikke ansiktet sitt til Samuel slik at identiteten hans ikke blir avsl\xc3\xb8rt. Etterp\xc3\xa5 g\xc3\xa5r Willy, med nyvunnet selvtillit, rett opp til Charlene, griper en stol til \xc3\xa5 st\xc3\xa5 p\xc3\xa5, og kysser henne. Hun kysser ham tilbake. Fred kunngj\xc3\xb8r at julen er reddet, og alle samler seg rundt den gigantiske sn\xc3\xb8kule for \xc3\xa5 se barn over hele verden \xc3\xa5pne og leke gavene sine. Nick forteller Fred at han er den beste storebroren noen kunne ha, og de blir venner. Fred bes\xc3\xb8ker Wanda som er oppr\xc3\xb8rt over \xc3\xa5 se ham, og ber ham g\xc3\xa5 sin vei. Fred gir henne en gave, n\xc3\xa5r Wanda \xc3\xa5pner den finner hun en bamse som holder et fransk flagg. Fred tar med Wanda til Frankrike i julenissens slede og de kj\xc3\xb8rer rundt Eiffelt\xc3\xa5rnet i sleden. De gjenopptar forholdet sitt, og Charlene og Willy er ogs\xc3\xa5 lykkelige sammen. Neste jul, blir Samuel akseptert som snill gutt. Nick ansetter Clyde som fast konsulent, og han l\xc3\xa6rer alvene hvordan de bruker regneark. Neste jul reiser Nick, Fred og deres foreldre til Fred og Wanda. Filmen ender med at fuglehuset henger utenfor Fred`s vindu, og en fugl sitter i fuglehuset."